গ্লেন মেইটল্যান্ড টার্নার (; জন্ম: ২৬ মে, ১৯৪৭) ওতাগোর ডুনেডিনে জন্মগ্রহণকারী সাবেক ও বিখ্যাত নিউজিল্যান্ডীয় আন্তর্জাতিক ক্রিকেট তারকা, কোচ ও প্রশাসক। তাকে নিউজিল্যান্ডের ক্রিকেটের ইতিহাসে অন্যতম সেরা ও সর্বাপেক্ষা নির্ভরযোগ্য ব্যাটসম্যান হিসেবে মনে করা হয়। নিউজিল্যান্ড ক্রিকেট দলের হয়ে তিনি মূলতঃ ডানহাতি ব্যাটিংয়ে পারদর্শী ছিলেন। এছাড়াও তিনি দলের অধিনায়কের দায়িত্ব পালন করেন।  ১৯৮০-এর দশকের মধ্যভাগে নিউজিল্যান্ড দলের কোচ ছিলেন ও অস্ট্রেলিয়া দলের বিপক্ষে প্রথমবারের মতো সিরিজ বিজয়ে নেতৃত্ব দেন গ্লেন টার্নার। বর্তমানে তিনি নিউজিল্যান্ড ক্রিকেটে দল নির্বাচকমণ্ডলীর সভাপতির দায়িত্ব পালন করছেন।   খেলোয়াড়ী জীবন  ওতাগো বয়েজ হাই স্কুলে অধ্যয়ন করেন টার্নার। তার ভাই ব্রায়ান টার্নার কবি ও গল্ফার। স্ত্রী ডেম সুখি টার্নার ডুনেডিনের সাবেক মেয়র।  ইংল্যান্ডের কাউন্টি চ্যাম্পিয়নশীপে ওরচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটে তার। সর্বমোট ৪৫৫টি প্রথম-শ্রেণীর খেলায় অংশগ্রহণ করে ৩৪,৩৪৬ রান সংগ্রহ করেন। ৪৯.৭০ রান গড়ে ১০৩টি শতক তুলে নেন। ডোনাল্ড ব্র্যাডম্যান, জহির আব্বাস ও ভিভ রিচার্ডসের পর চারজন ইংরেজবিহীন খেলোয়াড়ের মধ্যে তিনি অন্যতম, যিনি সেঞ্চুরির সেঞ্চুরি করেন।  দ্বিতীয় বিশ্বযুদ্ধের পর প্রথম খেলোয়াড় হিসেবে ১৯৭৩ সালে মে মাসের পূর্বেই ইংল্যান্ডের কাউন্টিতে ওরচেস্টারশায়ারের পক্ষে এক হাজার প্রথম-শ্রেণীর রান সংগ্রাহক হয়েছেন। এরপর ১৯৮৮ সালে গ্রেইম হিক এ কৃতিত্ব অর্জন করেন। কেবলমাত্র আটজন ব্যাটসম্যান এ কৃতিত্ব অর্জন করলেও সফরকারী দলের সাথে ভ্রমণরত অবস্থায় গ্লেন টার্নার ও ডন ব্র্যাডম্যান এ কৃতিত্বের দাবীদার। এছাড়াও তিনি দলীয় ইনিংসের ৮৩.৪৩% রান সংগ্রহ করে রেকর্ডের আসনে রয়েছেন। ১৯৭৭ সালে সোয়ানসীতে গ্ল্যামারগনের বিপক্ষে ওরচেস্টারশায়ার ১৬৯ রানে আউট হয়। তিনি ১৪১* রান করে অপরাজিত ছিলেন। বাদ-বাকী ব্যাটসম্যানেরা মাত্র ২৭ রান করেন ও একটি অতিরিক্ত রান ছিল।  ১৯৭১-৭২ মৌসুমে ওয়েস্ট ইন্ডিজ গমন করেন। স্বাগতিক ওয়েস্ট ইন্ডিজের বিপক্ষে দূর্দান্ত খেলা উপহার দেন। গায়ানায় অনুষ্ঠিত সিরিজের চতুর্থ টেস্টে ব্যাটিং উদ্বোধনে নেমে ২৫৯ রানের ব্যক্তিগত সেরা ইনিংস উপহার দেন। এ পর্যায়ে টেরি জার্ভিসের (১৮২) সাথে ৩৮৭ রানের রেকর্ডসংখ্যক জুটি গড়েন। ঐ খেলাটি ড্রয়ে পরিণত হয়েছিল।   পরিসংখ্যান    টেস্ট শতকসমূহ  গ্লেন টার্নারের টেস্ট শতকসমূহStatsguru: Glenn Turner, Cricinfo, 15 March 2010. # রান খেলা প্রতিপক্ষ শহর/দেশ মাঠ সাল ফলাফল ১  ১১০  ৯     ঢাকা, বাংলাদেশ  বঙ্গবন্ধু জাতীয় স্টেডিয়াম  ১৯৬৯  ড্র ২  ২২৩*  ১২     কিংস্টন, জামাইকা  সাবিনা পার্ক  ১৯৭২  ড্র ৩  ২৫৯  ১৫     জর্জটাউন, গায়ানা  বোর্দা  ১৯৭২  ড্র ৪  ১০১১১০*  ২৬     ক্রাইস্টচার্চ, নিউজিল্যান্ড  ল্যাঙ্কাস্টার পার্ক  ১৯৭৪  জয় ৫  ১১৭  ৩১     ক্রাইস্টচার্চ, নিউজিল্যান্ড  ল্যাঙ্কাস্টার পার্ক  ১৯৭৬  ড্র ৬  ১১৩  ৩৬     কানপুর, ভারত  গ্রীন পার্ক স্টেডিয়াম  ১৯৭৬  ড্র   ওডিআই শতকসমূহ  গ্লেন টার্নারের ওডিআই শতকসমূহStatsguru: Glenn Turner, Cricinfo, 21 February 2015. # রান খেলা প্রতিপক্ষ শহর/দেশ মাঠ সাল ফলাফল ১  ১৭১*  ৮  <span class="flagicon">23x15px|border|alt=|link= পূর্ব আফ্রিকা   বার্মিংহাম, ইংল্যান্ড  এজবাস্টন  ১৯৭৫  জয় ২  ১১৪*  ১০     ম্যানচেস্টার, ইংল্যান্ড  ওল্ড ট্রাফোর্ড  ১৯৭৯  জয় ৩  ১৪০  ৩৫     অকল্যান্ড, নিউজিল্যান্ড  ইডেন পার্ক  ১৯৮৩  জয়  right|thumb|200px|গ্লেন টার্নারের ব্যাটিংয়ের লেখচিত্র।   তথ্যসূত্র    আরও দেখুন   অধিনায়ক  মার্ক বার্জেস  নিউজিল্যান্ড জাতীয় ক্রিকেট দল   বহিঃসংযোগ       বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:ওতাগোর ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:ওরচেস্টারশায়ার ক্রিকেট অধিনায়ক বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের টেস্ট ক্রিকেট অধিনায়ক বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট অধিনায়ক বিষয়শ্রেণী:নিউজিল্যান্ড স্পোর্টস হল অব ফেমে প্রবেশকারী বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:নিউজিল্যান্ডীয় ক্রিকেট কোচ বিষয়শ্রেণী:নিউজিল্যান্ড জাতীয় ক্রিকেট দলের কোচ বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ডুনেডিন থেকে আগত ক্রিকেটার বিষয়শ্রেণী:সাউথ আইল্যান্ডের ক্রিকেটার